Botên sarônta kula lajêng tilpun dhatêng Tuwan Gobee ingkang putus dhatêng basa Arab, mratelakakên bab wau, wangsulanipun kalayan gumujêng: botên elok, jalaran punika pancèn dede têmbung Arab, bokmanawi tuwuhipun saking Jawi Têngah, tandhanipun ingkang wontên têmbung makatên wau inggih namung tanah Jawi Têngah sak pangetan, kilenan botên wontên, mila Sayid Alatas botên mangrêtos, jalaran tiyang Jawi Kilèn, manawi bôngsa Arab wetanan limrahipun mangrêtos pikajêngipun, labêt saking sêsrawunganipun kalihan tiyang Jawi, nanging ugi botên sumêrêp têgêsipun.